Statul la coadă contracost, la mare căutare pentru americanii care aleg să călătorească de Ziua Recunoștinței. Cu cât este plătit serviciul.
Covid-ul a adus la New York o tradiție comunistă bucureșteană din anii ’80. Americanii bogați le dau 80 de dolari pe oră celor care le țin rândul la coadă. Nu la zahar, ci la centrele de testare anti-Covid.
Ca sa poată zbura de Ziua Recunoștinței, americanii au nevoie de un test Covid negativ. Pe aplicații de servicii sunt postate cereri pentru oameni care să le țină rândul la coadă celor bogați. Tariful este de 80 de dolari pe oră. În România a fost popular acest serviciu în anii ’80, când erau oameni care țineau rândul la cozile la ulei și zahăr.Mai mult, în SUA, statul la coadă, în acest caz, este un serviciu "win-win", din care ambele părți au de câștigat. Potrivit New York Times, statul la coadă este o activitate plăcută de majoritatea tinerilor, în special, pentru că unora dintre ei le permite să câștige bani mai ușor și să nu facă, în schimb, ilegalități care le-ar crea probleme cu poliția.În 2014, newyorkezul Robert Samuel a inventat serviciul statului la coadă contracost, numit SOLD Inc. Cei care apelează la serviciile SOLD plăteau 25 de dolari pentru prima oră de stat la coadă și apoi încă 10 dolari pentru fiecare jumatăte de oră adițională.